Up-893/05
Natisni
Opravilna št.:
Up-893/05
Datum odločitve:
22. 12. 2005
ECLI:
ECLI:SI:USRS:2005:Up.893.05
Akt:
Ustavna pritožba A. A. zoper:
– odločbo Višjega sodišča v Ljubljani št. PRps 7150/2004 z dne 14. 4. 2005 v zvezi z odločbo Sodnika za prekrške Ljubljana št. P-37013/03 z dne 21. 7. 2004 in
– dopis Vrhovnega državnega tožilstva Republike Slovenije št. Ut-I 53/05-6-KUK/Rk z dne 13. 7. 2005
Izrek:
Ustavna pritožba A. A. zoper:

– odločbo Višjega sodišča v Ljubljani št. PRps 7150/2004 z dne 14. 4. 2005 v zvezi z odločbo Sodnika za prekrške Ljubljana št. P-37013/03 z dne 21. 7. 2004 in
– dopis Vrhovnega državnega tožilstva Republike Slovenije št. Ut-I 53/05-6-KUK/Rk z dne 13. 7. 2005 se zavrže.
Pritožnik sam nosi stroške postopka z ustavno pritožbo.
Evidenčni stavek:
Ustavna pritožba zoper pravnomočno odločbo o prekršku je prepozna, dopis Vrhovnega državnega tožilstva pa ni posamičen akt, zoper katerega bi bila ustavna pritožba dopustna, zato jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.14.3 - Ustavno sodstvo - Postopek - Stroški - Stroški postopka.
Pravna podlaga:
Člen 34.1, 49, 50.1, 55.1, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
13. 9. 2005
Vrsta odločitve:
sklep
Vrsta rešitve:
zavrženje
Dokument:
US25450
Dokument v PDF obliki:
Up-893-05.pdf
116 KB
Prenesite datoteko
Up-893/05-10
22. 12. 2005
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 9. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper:
– odločbo Višjega sodišča v Ljubljani št. PRps 7150/2004 z dne 14. 4. 2005 v zvezi z odločbo Sodnika za prekrške Ljubljana št. P-37013/03 z dne 21. 7. 2004 in
– dopis Vrhovnega državnega tožilstva Republike Slovenije št. Ut-I 53/05-6-KUK/Rk z dne 13. 7. 2005
se zavrže.
2. Pritožnik sam nosi stroške postopka z ustavno pritožbo.
Obrazložitev
1. Pritožnik je dne 12. 9. 2005 vložil ustavno pritožbo zoper v izreku navedene akte.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču posredovalo Okrajno sodišče v Ljubljani, je bila drugostopenjska odločba pritožniku vročena dne 28. 5. 2005. Ustavna pritožba, vložena dne 12. 9. 2005, je torej očitno prepozna, zato jo je Ustavno sodišče v tem delu zavrglo (prva alineja 1. točke izreka).
4. Pritožnik vlaga ustavno pritožbo tudi zoper dopis Vrhovnega državnega tožilstva, s katerim je odgovorilo na pritožnikovo pobudo za vložitev zahteve za varstvo zakonitosti.
5. Izpodbijani akt ni posamičen akt po prvem odstavku 50. člena ZUstS, s katerim je bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo (druga alineja 2. točke izreka).
6. Pritožnik Ustavnemu sodišču predlaga, naj mu prizna stroške, nastale v zvezi z ustavno pritožbo. Po prvem odstavku 34. člena ZUstS nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. Navedena določba se po 49. členu ZUstS uporablja tudi v postopku z ustavno pritožbo. Ker pritožnik ne navaja razlogov za drugačno odločitev, je Ustavno sodišče glede priglašenih stroškov odločilo, kot izhaja iz 2. točke izreka.
7. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS, prvega odstavka 55. člena v zvezi s prvim odstavkom 50. člena ZUstS, 34. člena v zvezi z 49. členom ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer